**8. razred: KEMIJA**

Sreda, 6. 5. 2020 Zaporedna ura: 9., 10./55., 56.

Petek, 8. 5. 2020

Nova snov: **Zemeljskoalkalijske kovine**

***Učni cilj:***

*učenci poznajo osnovne značilne lastnosti in uporabo zemeljskoalkalijskih kovin*

Prejšnjo uro si spoznal I.skupino elementov, to so alkalijske kovine. Spoznal si njihove lastnosti, reaktivnost, kako jih shranjujemo... Zvedel si, da jih samorodnih v naravi ni, zaradi njihove močne reaktivnosti.

Danes boš spoznaval **zemeljskoalkalijske kovine**, to so kovine **druge skupine** PSE.

* V i-učbeniku Kemija 8 na spletnem naslovu

<https://eucbeniki.sio.si/kemija8/952/index4.html>

si na strani 169 preberi, oglej animacije ter reši naloge.

* *Oblikuj zapis v zvezek:*

**Zemeljskoalkalijske kovine** imenujemo elemente, ki se nahajajo v II skupini periodnega sistema elementov. To pomeni, da imajo v zunanji lupini dva elektrona.

* *V stolpec po vrsti zapiši elemente druge skupine*. *Spodaj zapiši njihove lastnosti.*

**Lastnosti zemeljskoalkalijskih kovin**

• imajo višja tališča in vrelišča od alkalijskih,

• imajo višjo gostoto od alkalijskih,

• dobro prevajajo električni tok,

• so dobri prevodniki toplote,

• so mehke, režemo jih z nožem.

**Reaktivnost zemeljskoalkalijskih kovin**

Zemeljskoalkalijske kovine so na lestvici reaktivnosti takoj za alkalijskimi kovinami.

**Reaktivnost zemeljskoalkalijskih kovin narašča po skupini navzdol**. V naravi jih najdemo vezane v spojinah. Najbolj poznan je kalcijev karbonat – CaCO3

*Ob stolpcu naštetih elementov II. skupine povleci puščico navzdol in zapiši:* ***reaktivnost elementov po skupini navzdol narašča.***

**Plamenske reakcije**

* V i-učbeniku na strani

<https://eucbeniki.sio.si/kemija8/952/index2.html>

si oglej poskus plamenske reakcije. Preberi še besedilo o plamenskih reakcijah v tvojem učbeniku in izpolni tabelo.

|  |  |
| --- | --- |
| **Element** | **Barva plamena** |
| Litij |  |
| Natrij |  |
| Kalij |  |
| Kalcij |  |
| Stroncij |  |
| Barij |  |

Spojine alkalijskih in zemeljskoalkalijskih kovin značilno obarvajo plamen. Ognjemeti so različno obarvani zaradi različnih spojin teh kovin.